Eiropas Parlamenta rezolūcija par Eiropas līgumtiesībām



Oficiālais Vēstnesis 305 E , 14/12/2006 Lpp. 0247 - 0248



P6_TA(2006)0352 Eiropas līgumtiesības Eiropas Parlamenta rezolūcija par Eiropas līgumtiesībām Eiropas Parlaments, - ņemot vērā Parlamenta 2006. gada 23. marta rezolūciju par Eiropas līgumtiesībām un acquis pārskatīšanu: turpmākā virzība [1], - ņemot vērā Parlamenta 1989. gada 26. maija rezolūciju par rīcību dalībvalstu privāttiesību saskaņošanai [2], 1994. gada 6. maija rezolūciju par dalībvalstu atsevišķu privāttiesību sektoru harmonizēšanu [3], 2001. gada 15. novembra rezolūciju par dalībvalstu civiltiesību un komerctiesību tuvināšanu [4] un 2003. gada 2. septembra rezolūciju par Komisijas paziņojumu Eiropas Parlamentam un Padomei — "Saskaņotākas Eiropas līgumtiesības — Rīcības plāns" [5], - ņemot vērā 2005. gada 23. septembra Komisijas Pirmo gada progresa ziņojumu par Eiropas līgumtiesībām un acquis pārskatīšanu (COM(2005)0456), kurā Komisija paziņo, ka patērētāju acquis pārskatīšana "dos ieguldījumu, izstrādājot plašāku kopējo modeli (KM)", - ņemot vērā Komisijas 2004. gada 11. oktobra paziņojumu Eiropas Parlamentam un Padomei "Eiropas līgumtiesības un acquis pārskatīšana: turpmākā virzība" (COM(2004)0651), kurā Komisija paziņo, ka tā "pēc vajadzības izmantos KM kā instrumentu, iesniedzot priekšlikumus esošo acquis un plānoto juridisko instrumentu kvalitātes un konsekvences uzlabošanai līgumtiesību jomā", - ņemot vērā Reglamenta 108. panta 5. punktu, A. tā kā 2006. gada 23. marta rezolūcijā ir norādīts, ka nav nekādas skaidrības par Eiropas līgumtiesību iniciatīvas praktiskajiem rezultātiem vai juridisko pamatu, uz kāda tiks pieņemts attiecīgais saistošais tiesību akts vai akti; B. tā kā 2006. gada 23. marta rezolūcijā, papildus citai informācijai, tiek pieprasīts Komisijas paziņojums par to, kā tā turpmākajā darbā ņems vērā KM semināru atziņas un izpētes grupu iegūtos rezultātus, 1. atkārtoti pauž pārliecību, ka vienots iekšējais tirgus nevar pilnvērtīgi darboties bez turpmākas civiltiesību saskaņošanas; 2. atgādina, ka Eiropas līgumtiesību iniciatīva ir visnozīmīgākā iniciatīva, kas tiek izstrādāta civiltiesību jomā; 3. pārliecinoši atbalsta plašāka kopējā modeļa pieeju saistībā ar vispārīgiem līgumtiesību jautājumiem, kuri ir plašāki par patērētāju aizsardzības jomu; 4. uzsver, ka papildus patērētāju acquis pārskatīšanai ir jāturpina plašāka kopējā modeļa izstrādāšana; aicina, lai Komisija vienlaikus ar patērētāju acquis pārskatīšanu, turpina darbu saistībā ar plašāka kopējā modeļa projektu; 5. uzsver, ka, lai gan kopējā modeļa galīgais mērķis un juridiskā forma pagaidām ir neskaidra, projekts ir jāveic labi, ņemot vērā to, ka ilgtermiņa galarezultāts varētu būt saistošs instruments; ir jāatstāj izvēles iespēja starp visām dažādajām iespējamām alternatīvām saistībā ar topošā instrumenta mērķi un juridisko formu; 6. prasa, lai Komisija, iesniedzot jaunus likumdošanas priekšlikumus, ņemtu vērā KM ilgtermiņa perspektīvu; 7. aicina Komisiju nepārtraukti iesaistīt Parlamentu kopējā modeļa izstrādāšanā; 8. uzdod tā priekšsēdētājam nosūtīt šo rezolūciju Padomei un Komisijai. [1] Pieņemtie teksti, P6_TA(2006)0109. [2] OV C 158, 26.6.1989., 400. lpp. [3] OV C 205, 25.7.1994., 518. lpp. [4] OV C 140 E, 13.6.2002., 538. lpp. [5] OV C 76 E, 25.3.2004., 95. lpp. --------------------------------------------------